એનઆરઆઈ માટેના નેશનલ રિયલ એસ્ટેટ ડેવલપમેન્ટ કાઉન્સિલના પ્રમુખ નિરંજન હિરાનંદાનીએ કહ્યું હતું કે રૂપિયો નબળો પડતા વર્ષ 2012માં જેમ તક ઊભી થઈ હતી તેવી જ તક એનઆરઆઈ માટે ઊભી થઈ છે. રેરા અમલી બની જતા સ્થિતિ વધુ સારી થઈ છે અને બીજી તરફ પ્રાઈમરી લેવલ પર પ્રોપર્ટીના ભાવ પણ 10-15 ટકા નીચા છે. રૂપિયો નબળો પડવાથી તેમાં વધુ 10-15 ટકાનો ફાયદો થઈ જશે. મુંબઈ સહિતના શહેરોમાં અનેક પ્રોપર્ટી ડેવલપર્સના મતે રિયલ એસ્ટેટ ક્ષેત્રે એનઆરઆઈના બુકિંગમાં તાજેતરના સમયમાં વધારો થયો છે. ઉલ્લેખનીય છે કે આ વર્ષે જાન્યુઆરીથી અત્યાર સુધીમાં રૂપિયો ડોલર સામે 13 ટકા જેવો તૂટી ગયો છે.